దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
Petrol prices:పెట్రో,డీజిల్ ధ‌ర‌ల రేట్ ఇంకా పైకే వెళ్ల‌నుందా?
వ‌చ్చే రోజుల్లో లీట‌రుకు 3.5 నుంచి 4 రూపాయ‌లు పెంచే అవ‌కాశం ఉన్న‌ట్లు కొట‌క్ ఇన్‌స్టిట్యూష‌న‌ల్ ఈక్విటీస్ ఒక నివేదిక‌లో పేర్కొంది. అదే జ‌రిగితే సామాన్యుడికి ఇంధ‌న మంట‌ల‌తో పాటు, వ‌స్తువుల ధ‌ర‌ల సెగ సైతం తాక‌క త‌ప్ప‌దు.
Samayam Telugu | Updated:
May 17, 2018, 05:57PM IST
పెట్రోలు, డీజిల్ ధ‌ర‌ల‌ను సామాన్యుడిని భ‌య‌భ్రాంతుల‌కు గురిచేస్తున్నాయి. అంత‌కంత‌కు కొత్త గ‌రిష్టాల‌కు వెళుతున్నాయి. సెప్టెంబర్ 2013లో ఇండియాలో పెట్రోలు ధర ఆల్ టైమ్ రికార్డు స్థాయి రూ. 76.06కు చేరగా, ఇప్పుడా స్థాయికి ఒక్క శాతం మాత్రమే తక్కువగా ఉంది. ఈ ఉదయం ఢిల్లీ, కోల్ కతా, ముంబై, చెన్నై నగరాల్లో పెట్రోలు, డీజిల్ ధరలను 22 నుంచి 24 పైసలు పెంచుతూ ప్రభుత్వ రంగ సంస్థలు నిర్ణయం తీసుకోగా, ఢిల్లీలో రూ. 75.32, కోల్ కతాలో రూ. 78.01, ముంబైలో రూ. 83.16, చెన్నైలో రూ. 78.16కు ధరలు పెరిగాయి.
ఇదే సమయంలో ఢిల్లీలో రూ. 66.79కి, కోల్ కతాలో రూ. 69.33కు, ముంబైలో రూ. 71.12, చెన్నైలో రూ. 70.49కి డీజిల్ ధరలు చేరాయి. ఇక ఈ ధరలు మరొక్క శాతం పెరిగితే, అంటే ఇంకో 70 నుంచి 80 పైసలు పెరిగితే, ఆల్ టైమ్ రికార్డు ధరలకు 'పెట్రో' ఉత్పత్తులు చేరుతాయి. అంతర్జాతీయ స్థాయిలో క్రూడాయిల్ ధరలు 2014 నాటి స్థాయిలోనే ఉన్నప్పటికీ, ఇండియాలో కేంద్ర, రాష్ట్ర ప్రభుత్వాల పన్నుల కారణంగా ధరలు రికార్డు స్థాయికి చేరాయన్న సంగతి తెలిసిందే.